באר שבע

באר שבע היא [עיר](http://he.wikipedia.org/wiki/%D7%A2%D7%99%D7%A8) ב[מחוז הדרום](http://he.wikipedia.org/wiki/%D7%9E%D7%97%D7%95%D7%96_%D7%94%D7%93%D7%A8%D7%95%D7%9D). היא העיר [השביעית בגודלה](http://he.wikipedia.org/wiki/%D7%A2%D7%A8%D7%99%D7%9D_%D7%91%D7%99%D7%A9%D7%A8%D7%90%D7%9C) מבחינת כמות תושבים ב[מדינת ישראל](http://he.wikipedia.org/wiki/%D7%9E%D7%93%D7%99%D7%A0%D7%AA_%D7%99%D7%A9%D7%A8%D7%90%D7%9C), והשנייה בגודלה מבחינת השטח, לאחר ירושלים.

העיר שוכנת בצפון הנגב ונקראת "בירת הנגב", כיוון שהיא העיר הגדולה והמרכזית ביותר באזור.

בעיר נמצאים [אוניברסיטת בן-גוריון](http://he.wikipedia.org/wiki/%D7%90%D7%95%D7%A0%D7%99%D7%91%D7%A8%D7%A1%D7%99%D7%98%D7%AA_%D7%91%D7%9F-%D7%92%D7%95%D7%A8%D7%99%D7%95%D7%9F_%D7%91%D7%A0%D7%92%D7%91), [בית החולים סורוקה](http://he.wikipedia.org/wiki/%D7%91%D7%99%D7%AA_%D7%94%D7%97%D7%95%D7%9C%D7%99%D7%9D_%D7%A1%D7%95%D7%A8%D7%95%D7%A7%D7%94) , [בית משפט מחוזי](http://he.wikipedia.org/wiki/%D7%91%D7%99%D7%AA_%D7%9E%D7%A9%D7%A4%D7%98_%D7%9E%D7%97%D7%95%D7%96%D7%99), ה[שוק](http://he.wikipedia.org/wiki/%D7%A9%D7%95%D7%A7_(%D7%9E%D7%A1%D7%97%D7%A8)) הבדואי, [אנדרטת חטיבת הנגב](http://he.wikipedia.org/wiki/%D7%90%D7%A0%D7%93%D7%A8%D7%98%D7%AA_%D7%97%D7%98%D7%99%D7%91%D7%AA_%D7%94%D7%A0%D7%92%D7%91), הגשר הטורקי ומוזיאון הנגב לאמנות. על כל המקומות האלו נלמד.

מקור שמה של העיר הוא ב[מקרא](http://he.wikipedia.org/wiki/%D7%9E%D7%A7%D7%A8%D7%90)‏, בספר בראשית, שם מסופר כי [אברהם](http://he.wikipedia.org/wiki/%D7%90%D7%91%D7%A8%D7%94%D7%9D) הוכיח את [אבימלך מלך גרר](http://he.wikipedia.org/wiki/%D7%90%D7%91%D7%99%D7%9E%D7%9C%D7%9A_%D7%9E%D7%9C%D7%9A_%D7%92%D7%A8%D7%A8), על הבאר שנגזלה ממנו על ידי עבדיו. לאחר מכן נשבעו שניהם וכרתו ברית. באר שבע מלשון שבועה.

וַיְהִי בָּעֵת הַהִוא וַיֹּאמֶר אֲבִימֶלֶךְ וּפִיכֹל שַׂר-צְבָאוֹ אֶל-אַבְרָהָם לֵאמֹר: אֱלֹהִים עִמְּךָ בְּכֹל אֲשֶׁר-אַתָּה עֹשֶׂה. וְעַתָּה הִשָּׁבְעָה לִּי בֵאלֹהִים הֵנָּה אִם-תִּשְׁקֹר לִי וּלְנִינִי וּלְנֶכְדִּי כַּחֶסֶד אֲשֶׁר-עָשִׂיתִי עִמְּךָ תַּעֲשֶׂה עִמָּדִי וְעִם-הָאָרֶץ אֲשֶׁר-גַּרְתָּה בָּהּ. וַיֹּאמֶר אַבְרָהָם אָנֹכִי אִשָּׁבֵעַ.  
וְהוֹכִחַ אַבְרָהָם אֶת-אֲבִימֶלֶךְ עַל-אֹדוֹת בְּאֵר הַמַּיִם אֲשֶׁר גָּזְלוּ עַבְדֵי אֲבִימֶלֶךְ. וַיֹּאמֶר אֲבִימֶלֶךְ לֹא יָדַעְתִּי מִי עָשָׂה אֶת-הַדָּבָר הַזֶּה וְגַם-אַתָּה לֹא-הִגַּדְתָּ לִּי וְגַם אָנֹכִי לֹא שָׁמַעְתִּי בִּלְתִּי הַיּוֹם.  
וַיִּקַּח אַבְרָהָם צֹאן וּבָקָר וַיִּתֵּן לַאֲבִימֶלֶךְ וַיִּכְרְתוּ שְׁנֵיהֶם בְּרִית. וַיַּצֵּב אַבְרָהָם אֶת-שֶׁבַע כִּבְשֹׂת הַצֹּאן לְבַדְּהֶן. וַיֹּאמֶר אֲבִימֶלֶךְ אֶל-אַבְרָהָם: מָה הֵנָּה שֶׁבַע כְּבָשֹׂת הָאֵלֶּה אֲשֶׁר הִצַּבְתָּ לְבַדָּנָה. וַיֹּאמֶר כִּי אֶת-שֶׁבַע כְּבָשֹׂת תִּקַּח מִיָּדִי, בַּעֲבוּר תִּהְיֶה-לִּי לְעֵדָה כִּי חָפַרְתִּי אֶת-הַבְּאֵר הַזֹּאת. עַל-כֵּן קָרָא לַמָּקוֹם הַהוּא בְּאֵר שָׁבַע, כִּי שָׁם נִשְׁבְּעוּ שְׁנֵיהֶם.  
וַיִּכְרְתוּ בְרִית בִּבְאֵר שָׁבַע וַיָּקָם אֲבִימֶלֶךְ וּפִיכֹל שַׂר-צְבָאוֹ וַיָּשֻׁבוּ אֶל-אֶרֶץ פְּלִשְׁתִּים. וַיִּטַּע אֶשֶׁל בִּבְאֵר שָׁבַע וַיִּקְרָא-שָׁם בְּשֵׁם יְהוָה אֵל עוֹלָם. וַיָּגָר אַבְרָהָם בְּאֶרֶץ פְּלִשְׁתִּים יָמִים רַבִּים.

[בראשית](http://he.wikipedia.org/wiki/%D7%A1%D7%A4%D7%A8_%D7%91%D7%A8%D7%90%D7%A9%D7%99%D7%AA), [פרק כ"א](http://he.wikisource.org/wiki/%D7%91%D7%A8%D7%90%D7%A9%D7%99%D7%AA_%D7%9B%D7%90), פסוקים [כ"ב](http://he.wikisource.org/wiki/%D7%91%D7%A8%D7%90%D7%A9%D7%99%D7%AA_%D7%9B%D7%90_%D7%9B%D7%91)-[ל"ד](http://he.wikisource.org/wiki/%D7%91%D7%A8%D7%90%D7%A9%D7%99%D7%AA_%D7%9B%D7%90_%D7%9C%D7%93).

[מזג האוויר](http://weather.walla.co.il/) בבאר שבע הוא שמשי ברוב השנה וחם. הקיץ לוהט והטמפרטורה יכולה להגיע ל-42 מעלות. עם זאת, בחורף יכולות לרדת הטמפרטורות בלילה לאפס מעלות. בעונת הסתיו מועדת העיר למזג אויר אביך וסופות חול. עוד מאפיין ייחודי הוא הערפל, שמכסה את האזור ב-50% מהלילות לאורך השנה.